《婆罗门引 送河间令夏公乘归安州用稼轩别杜叔高韵》
清代·丁澎

三升可恋，怪君何事拂衣归。长安冠盎累累。独寻汝南旧宅，好共白云期。

念折腰作苦，岐路堪悲。

偏其反而，风波队里谁知。须记高阳城北，夜雪裁诗。

楚天鸿远，桃花岸、风雨送君时。应回首、片石留思。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。